Emerentze Munch

Emerentze Munch (født 1786 i Larvik, død 1868) var en norsk memoarforfatter. Hun skreiv sine erindringer i 1862, men de blei trykt først etter hennes død – i 1883 i tidsskriftet Skilling-Magazin med tittelen «Fra gamle Dage». I 1895 blei et utdrag publisert i det danske tidsskriftet Museum. I 1907 kom erindringene i bokform, Fru Emerentze Munchs Optegnelser.

Memoarene har et personlig preg og er nok opprinnelig tenkt lest av familie og venner. Munch beretter om personlige forhold, men også om historiske begivenheter som napoleonskrigene.  

Emerentze Munch var datter av tollkontrollør Christen Carlsen Barclay og Severine Gottfrida Bøhme.
Hun var gift med maleren Jacob Munch (1776–1839). Den danske forfatteren Emma Gad (1852–1921) var et barnebarn.

 Referanser 

 Litteratur  
 Aasen, Elisabeth (1986). Emerentze Munch f. Barcley (1786-1868), i Aasen, Elisabeth. Kvinners spor i skrift. Oslo: Samlaget, s. 53-54.
 Hareide, Jorunn (1992). Norske kvinnetekster 1600–1900 – «Først Kvinde – dernæst Forfatterinde»? Oslo: Pax.
 Reusch, Cathrine og Aslakby, Truls (2014). Emerentze Munchs Optegnelser: Et kvinneperspektiv fra Norge på 1800-tallet. Oslo: Kom forlag. ISBN 978-82-93191-20-9

 Eksterne lenker 

 Elisabeth Aasen om Emerentze Munch på The History of Nordic Women's Literature; besøkt 10. mars 2014.

Kategori:Personer fra Larvik kommune
Kategori:Norske forfattere av erindringsbøker